不過有進化心理學就由進化論物競天擇嘅角度嚟諗－一般嚟講，是但攞一種可遺傳嘅特性 x，如果 x 係幫到一隻生物生存同繁殖嘅，噉有 x 嘅生物個體理應會生到多啲後代，反之如果 x 係不利於生存同繁殖嘅，噉有 x 嘅生物個體理應會生到冇咁多後代，久而久之，一個生物種羣會一代一代噉進化，而 x 會「變得愈嚟愈普遍」定「慢慢噉消失」就視乎 x 對生存繁殖幾有利；